माबेबा राजखान्थि दोलोआ अनजिमा बुरजानि राजखान्थि खालामो आरो माबेबा राजखान्थि दोलोआ अनजिमा बाङायनि राजखान्थि खालामो। बेनो राजखान्थि। खुंजानाय बिसायख’थियाव अनजिमानि नोजोरनिफ्राय जाय राजखान्थि दोलोनि मासिफोरा गोबां , बे दोलोआनो सोरखार दायो। बे समसिम जेबो साननांगौ गैया। नाथाय अनजिमा बाङाय जानानै कंग्रेस दोलोआ बाथ्रा बुंनाय एबा राजखान्थि खालामो होननानै कंग्रेस दोलोखौ गाज्रि मोननाया मोजां नङा। जाय सुबुं एबा राजखान्थि दोलोआ राजखान्थि खालामा मानो गासैबोनि थाखाय भारत हादरा जोबोर गोनांथार। हादरनि खौसेथि आरो गोरोबलायनाय हादरनि फारसे माबा सिगि-सग’, जायखि जाया आयदानि सायाव गावनि दिन्थि नेरसोन, जारिमिनारि, सोद्रोमस्रिफोरखौ नागारनानै गासैबो खौसे जानायनि सम सफैबाय। बिदि थासारियाव कंग्रेसनि फारसे बे थार दोगोन जानाया गोब्राब ।